خاران : گورنمنٹ ٹیچرز ایسوسی ایشن آئینی بلوچستان نا بنجائی خواست آ جی ٹی اے آئینی خاران ناکنڈآن برانزی ریلی اڈ تننگا‘ ریلی ناکماشی ءِ جی ٹی اے آئینی بلوچستان نا بنجائی سیکرٹری حوالکاری حاجی علی محمد مزارزئی کریکہ‘ ریلی نا باسک آک پلے کارڈ ہرفیسر ہرافتیا خواست آتا بابت نعرہ غاک نوشتہ ئسر۔ ریلی آن تران کرسا گورنمنٹ ٹیچرز ایسوسی ایشن آئینی بلوچستان نا بنجائی سیکرٹری حوالکاری حاجی علی محمد مزارزئی ضلعی آرگنائزر سید عرفان شاہ ڈپٹی آرگنائزر مجیب الرحمان ملنگزئی و ایلوفک پاریر کہ استاد آتا حق آ ساڑی خواست آتے حکومت امنا کرینے اوفتا منظوری و منٹس آتا جاری مننگ آن پد ہم بیوروکریسی اڑاند جوڑ ءِ ہرانا سوب آن استاد آک بیوس مرسا برانز کننگ اٹی ءُ۔ او پاریر کہ مچ آبلوچستان نا استاد آک 25 مئی آ کوئٹہ ٹی خواست آتا پورو مننگ اسکان برانزی دھرنا ایترہ۔
(آن لائن)
